Tingnan mo ang sarili.
Isa lang cog sa makina.
Ang ordinaryong manggagawa ay nakakulong sa buhay.
Sumusunod sila sa tama,
at napapahamak sila.
Sinubukan mong gawin ang tama,
pero di sang-ayon sa 'yo ang mga bagay-bagay.
Ipapakita ko sa 'yo kung paano magkakapera,
kapangyarihan, at respeto na matagal nang ipinagkait sa iyo.
Nasa playbook ito.
Mga taktikang ginagamit ng pinaka makapangyarihang mob bosses
para maging panginoon ng sarili nilang tadhana.
Isang hit bawat hakbang.
ABUTIN ANG DREAM JOB
PABUTIHIN ANG OPERATION
MAMUNO GAMIT ANG PANANAKOT
HUWAG LILIHIS SA STRATEGY
HUWAG MAG-SHORTCUT
Oo, ang buhay na 'to ay di para sa lahat.
Pero sundan mo lang sila, at matututo kang gamitin ang mga ito
para magtagumpay.
Pag sinabi kong mob boss,
ano'ng naiisip mo?
Ah, literal pala.
Ang mob boss ay isang taong alam kung paano talunin ang sistema.
Ang mob boss ay CEO ng isang organisasyon.
At ang ilan sa mga ito ay napakalaki,
at malaki ang kinikita ng iba.
At kapag may problema…
May iba't ibang paraan para lutasin ang mga ito.
Gumagamit kami ng pananakot.
Mabangis kami!
Ang mga pinuno ng gangs
na nagpapatakbo sa dalawang trilyong industriya ng organisadong krimen
ay alam ang halaga ng istruktura,
public relations, at malawak na portfolio.
PANGINGIKIL - DROGA - SUGAL PANDURUKOT - FRAUD - PANLOLOKO - MURDER
Bago ka magpakitang-gilas bilang boss,
kailangan mong sundin ang gabay sa pag-angat sa corporate ladder.
At ilan lang ang umangat nang kasing taas,
o kasing bilis, tulad ng anak ng barbero mula Brooklyn
na lalaki bilang ang orihinal na gangster.
Heto na siya! Ang mismong big boy!
Al Capone.
Pagtungtong niya ng 30,
si Al Capone na ang hari ng Chicago underworld,
na nagpapatakbo ng malaking imperyo ng krimen
na kumita ng higit isang daang milyong dolyar.
$1.7 BILYON SA PERA NGAYON
Habang nag-iiwan ng bakas ng mga bangkay sa Windy City.
Pero ang pagsisimula niya
ang unang leksyon mo sa pag-aayos ng sarili.
Gusto mo ang tagumpay na kasama ng pagiging boss. Siyempre!
Handa ka na bang simulan ang sarili mong imperyo?
TAKTIKA BUKSAN ANG IYONG POTENSYAL
Para maging matagumpay na mob boss, una, kailangang maging masigasig.
Dapat ambisyoso ka.
Kailangang maging matalino at marunong mag-udyok
at minsan, manakot ng mga tao para disiplinahin sila.
Tulad ng anumang gawain, ang pagbuo ng kasanayang ito
ay kailangan ng pagsasanay
at ng pagtutok sa layunin.
Ang mga taong napupunta sa Mob ay naghahanap ng paraang magtagumpay.
Hindi sila nakapag-aral.
Di sila nakapagkolehiyo, kaya naisip nila,
"Pwede akong magnakaw. Pwede akong manakit."
Sino'ng magpapahalaga no'n?
Ang organisadong krimen.
At makikita mo,
karamihan sa pinuno ng krimen ay maagang nabubuksan ang potensyal nila.
Ang future New York City mob boss na si John Gotti ay limang beses naaresto
bago ang kanyang ika-21 kaarawan.
At noong bata siya, muntik nang mawala ang hinlalaki sa paa niya
dahil sa panghalo ng sementong ninanakaw niya.
Doon galing ang sikat na paglakad niya.
Tumulong ang Sicilian mob boss na si Salvatore Riina
sa unang murder niya noong 18 taon siya,
na pagpatay sa isang opisyal ng unyon na namahiya sa boss ni Riina.
At bilang teen,
ang Medellín drug cartel founder na si Pablo Escobar na anak ng isang guro,
ay nagbenta ng mga pekeng diploma bago nagsimulang mameke ng report cards.
Ang batang si Al Capone ay gifted din sa sining ng krimen.
Anak ng mga imigrante si Capone.
Naunang dumating ang tatay niya. Isa siyang barbero sa Brooklyn.
Taga-gawa sila ng pasta sa Italya.
Kaya di lumaki sa ganito si Capone. America ang gumawa sa mobster.
Mataas ang mga grado niya sa school noon.
Pero umalis siya bago mag-grade six,
na posibleng dahil sa alitan sa guro.
O baka nabagot siya at gustong kumita.
Di nagtagal,
nahanap ni Al ang tamang outlet sa pagnenegosyo niya.
Sa isang kaarawan niya,
niregaluhan siya ng ama niya ng bagay na pangarap ng mga bata.
Isang shoeshine kit.
Habang naghihintay ng customer si Al,
may nakita siyang bagay na mas kikita nang malaki
sa kamay ng lokal na mobster, si Don Battista Balsamo.
Napahanga si Capone
at nabigyan ng inspirasyon.
Kinuha niya ang dalawang pinsan
para palaguin ang negosyo niya
gamit ang pananakot sa kompetisyon.
Sinabi ng batang Capone sa bata na kung ayaw niya ng gulo,
kailangan niyang magbayad.
"Linggo-linggo ba ito?" tanong ng bata.
"Siyempre hindi," sabi ni Capone,
"Araw-araw ito."
Makikita mo ang street smarts dito.
Ipinapakita nito na maparaan siya, may ambisyon siya, at may mga ideya siya,
at may business sense siya
na aangkop sa pagiging mobster.
Siyempre, isang bagay na ipakitang kaya mong magtagumpay,
pero di ka magiging mob boss
kung walang tamang direksyon.
Ipapakita ng playbook ang paraan.
TAKTIKA MATUTO SA PINAKAMAGAGALING
Kahit gaano ka katalino o katapang sa tingin mo.
Walang nagtatagumpay sa mob game nang mag-isa.
Kakailanganin mo ng mentor.
Mahalagang may maniwala sa 'yo at magturo sa 'yo
dahil papasok ka sa mapanganib na mundo.
At pag sumama ka sa maling tao,
di ka tatagal.
Pero mahirap mahanap ang tamang tutor.
Di pwedeng basta lang, "Uy, gusto kong maging tulad mo."
Dapat may magsabing, "Nasa 'yo ang kailangan,"
at pagkatapos, gagawin mo ang lahat ng kailangan.
para patunayan ang sarili mo.
Ipinakita ng batang Al Capone ang dedikasyon niya
sa pamamagitan ng paghahanap ng dalawang underworld mentor.
Si John Torrio ay itinuturing na henyo sa underworld.
Kriminal, siyempre. Gumawa ng mga ilegal,
pero sa napili niyang propesyon, tinitingnan siya bilang matalinong tao.
At lahat ng bata sa kalye ng Brooklyn
kina Capone ay kilala si Johnny Torrio.
Kaya nang makilala ni Capone si Johnny Torrio, at sinabi nitong,
"Kung kailangan mo ng trabaho, puntahan mo ako."
Malaking bagay 'yon.
Kalaunan, nagsimula sa kanya si Capone,
nagdedeliver siya ng baril na nasa paper bag,
kumukuha ng pera mula sa mga lokal na brothel.
Halos naging tatay na si Torrio kay Al Capone.
Mula kay Torrio, natutunan ni Capone ang rules na 'to.
Magbihis para sa tagumpay.
Manahimik ka.
At pagdating sa pananatili sa tuktok,
tandaan mo, ang pera ay kapangyarihan.
Nagiging arogante ang mga bata sa Mob.
Akala nila alam nila lahat. Mapagkumbaba si Capone kay Torrio.
Para sa pangalawang mentor,
natuto din sa kanya si Capone.
Ang top racketeer ng Brooklyn, si Frankie Yale.
Napakarahas ni Frankie Yale.
Isa siya sa pinakamapanganib na tao sa New York.
At para di matakot si Capone,
para magustuhan niyang magtrabaho sa kanya ay may sinasabi sa karakter niya.
Tinuruan ni Frankie Yale si Capone ng iba pang kasanayan.
Palaging ipakitang seryoso ka.
Wag magpapa-isa.
At siguraduhing nangingibabaw ang reputasyon mo.
Nang magtrabaho si Capone sa bar ni Frankie Yale,
ang Harvard Inn sa Coney Island,
nagkaroon siya ng pagkakataong patunayan na karapat-dapat siya.
8 TAON BAGO MAGING MOB BOSS SI CAPONE
Kumikita ang 19-anyos na si Al Capone bilang busboy.
Isang gabi, napansin niya ang isang babae.
Sinubukan niyang mapalapit dito.
Tapos sinubukan niya ulit.
Nang di siya magtagumpay, naging direkta siya.
Si Frank Gallucio na kapatid niya,
na kakilala ng mob boss ng New York na si Lucky Luciano, ay nainis na.
Nangibabaw ang mas malaking si Capone.
Hinugot ni Galluccio ang kutsilyo
at nilaslas ang mukha ni Al.
Si Capone, na may peklat na habang buhay,
ay nais maghiganti,
pero sinabi ni Frankie Yale na huwag.
Di siya papayag na magsimula ito ng away
na pwedeng magpabagsak sa kanila.
Pumayag si Capone na wag ituloy,
pero kalaunan ay mas malala ang paghihiganti niya.
Gagawin niyang utusan si Galluccio.
Si Capone ay isang mabuting estudyante ng kanyang mga guro, natututo sa kanila,
natututo ng anumang aral na pwedeng matututunan.
Ang pagsama niya kay Frankie Yale ay nagpapakita
kung paano siya noong kabataan niya.
Delikado ang trabaho niya,
pero may mga malalaking tao na nagbabantay sa kanya.
Ngayong may pundasyon ka na para sa hinaharap,
oras na para bumuo ng sarili mong landas.
Papunta na ako sa tuktok. Mararating ko 'yon.
Para makawala sa pack,
kailangan mong patunayan na ikaw ay isang lider.
At walang makakapagpatunay no'n kundi ang milyong dolyar na ideya.
TAKTIKA GUMAWA NG SARILING SWERTE
Gusto mong umangat?
Kailangan mong kumita. Kumita nang malaki.
Dapat alam mo kung paano kumita.
At walang pwedeng humadlang sa pagtupad mo sa pagnanais na kumita.
Tingnan mo si Al Capone.
5 TAON BAGO MAGING MOB BOSS SI CAPONE
Nagpasya si Capone na lumipat sa Chicago
dahil nakikita niya ang pagkakataon na gumawa ng mas malaking bagay.
Malaki at matao ang Chicago,
at dumating siya doon sa simula ng Prohibition.
Pagkatapos ng World War I, ang pinakamagagaling sa US Congress
ay nagpasya na ang susi sa pagpapalakas sa America
ay sa pamamagitan ng paggawang ilegal sa alak.
Pero mas skeptical ang pananaw ni Capone
sa pagtanggap ng kapwa niya sa sobriety.
Napagtanto ni Capone na di tatanggapin ng masa ang batas na ito.
At doon ka magsisimulang mag-isip na parang negosyante.
Paano tayo magsasamantala? Iyon ang pagkakataon.
Napagtanto niya na milyon-milyon ang kikitain
dahil gusto ng mga mamimili ang produkto, at ibibigay namin ito sa kanila.
Ang pagkakataong iyon na ibinigay ng gobyerno
ay tinatawag na bootlegging.
At may mga pagpipilian para sa bawat panlasa.
Kung whiskey ang gusto mo, pwede mong ibenta bilang gamot.
Sa reseta ng doktor, kahit sinong lasenggero makakainom.
O maghanap ka ng malikhaing paraan
para magpasok ng mumurahing alak mula sa Canadian border.
Kung mas gusto mo ang matatamis, may rum-running din,
na nagpupuslit ng masasarap na alak mula sa ibang bansa gamit ang bangka.
Pero para mas malaki ang kita, beer ang kasagutan.
Kinuha ng bootleggers ang isinarang breweries.
At nang dumating ang mga pulis, sinuhulan nila ang mga ito.
Tapos naglagay sila ng mapanlilnlang na tatak at pinanood ang pagbuhos ng pera.
Pero kung gusto mo talaga na kumita nang malaki,
pwede mong gawin lahat 'yon.
Matapos makarating sa Chicago
at makausap ang dating mentor na si John Torrio,
tumutok si Capone sa operasyon ng bootlegging.
Sa simula, enforcer lang ni Torrio si Capone.
Pero unti-unti, napagtanto ni Johnny Torrio
na si Capone ay isa ring mahusay na negosyante.
Na matalino siya, karismatikong lider. Na susundin siya ng iba.
Pero ang pagtupad sa kriminal na pagnanais ni Capone
ay nahadlangan.
Ang nangungunang gangster ng Chicago at ang boss ni Torrio,
si Big Jim Colosimo.
Ayaw masangkot ni Big Jim Colosimo sa bootlegging.
Masaya na siya sa restaurant, brothel, at casino niya.
Ayaw niyang palakihin pa ang panganib.
Di papayag si Capone na mahadlangan ng maliliit na utak ang magandang ideya.
Kaya kinailangan nila ni Torrio na maghanap ng paraan.
Napagtanto nila na kailangang mawala na si Big Jim.
Sa pagkakataya ng ilegal na kayamanan niya,
di ipagkakatiwala ni Capone kahit kanino ang pagtumba kay Big Jim.
Alam niya kung sino ang tatawagan.
Ang mentor at dating boss niya mula sa New York, si Frankie Yale.
Inayos ni Capone ang mga detalye at inalok si Yale ng $10,000.
Nasa $150,000 'yon ngayon.
Sa utos ni Capone,
pumasok si Yale sa Colosimo's Restaurant at pumwesto.
Bago mag-4 p.m.,
dumating si Colosimo para makipagkita sa kasamahan niya,
pero di ito nagpakita.
Nagtungo si Colosimo sa phone booth para alamin ang nangyayari,
at pumasok siya sa bitag.
Nabaril si Big Jim sa likod ng kanang tainga at namatay.
Niyanig ng pagpatay ang Chicago underworld
at nagawang realidad ni Capone ang bisyon niya ng bootlegging.
Sa sunod na tatlong taon,
nakuha ni Capone at Torrio ang siyam na major breweries.
Mabilis na lumitaw na malaking tao sila.
Na kontrolado nila ang negosyo ng alak.
Ang major breweries, na dating sa malalaking kompanya,
ay pinatatakbo na ng dalawang ito.
Nagawang kriminal na imperyo ang operasyon ni Torrio ng bootlegging ni Capone,
na kumikita ng di bababa sa tatlong milyong dolyar kada taon.
Iyon ay $51 milyon ngayon.
At ang pakinabang pa ng pagtanggal sa malaking hadlang,
ay ang pag-angat sa tuktok ni Torrio sa Chicago underworld,
at pumangalawa si Capone.
Kahit umaangat ka bilang tagapagmana,
di pa rin sigurado ang landas mo sa pagiging boss.
Kaya, paano mo mapapanatili ang lugar mo sa pila?
TAKTIKA PAMAHALAAN ANG NASA ITAAS
Kapag naging mob boss ka, ikaw na ang masusunod.
Wag mo nang uulitin 'yan, ha?
Pero para makuha ang promosyon, mahalaga ang isang katangian.
Katapatan.
Gawin mo ang ipinapagawa sa 'yo.
Kung nasa kaliwa ang posisyon mo, sa kaliwa ka maglaro.
Kung ikaw ay taga-kolekta ng pera tuwing Huwebes mula sa pasugalan,
'yon ang gawin mo.
Gawin mo ang inuutos.
Habang papalapit na ang pag-angat ni Al Capone,
sinigurado niyang alam ni John Torrio na tapat ito sa kanya.
Binata siya. Natuto pa rin siya.
Kumikita siya ng pera.
Di pa siya nakikita noon
na handa na para mamuno.
Pero sa underworld,
mabilis ang galaw ng buhay.
ANG BEER WARS
Ang Beer Wars sa Chicago
ay resulta ng alitan ng iba't ibang grupo.
Napakaraming karahasan pagdating sa turf wars.
May mga barilan. Nagkaroon ng paghihiganti.
Isa sa hinarap ng South Side ni Torrio at Capone
ay ang karibal nila sa north,
si Dean O'Banion,
isang florist sa umaga
Sinubukan ni Dean O'Banion na pumasok sa teritoryo ni Torrio.
At sa puntong ito, nagsisimula nang mairita si Torrio.
At bilang tapat na sundalo,
alam ni Capone ang gagawin at sino ang tatawagan.
Nag-utos siya muli ng pagpatay sa dati niyang mentor, si Frankie Yale.
Nagtatrabaho si O'Banion sa flower shop niya.
May dumating na mga lalaki na di niya kilala,
at isa doon si Frankie Yale. Binati niya sila
at binigyan siya ng Chicago Handshake.
Hinatak nila siya sa kamay niya, tinutukan ng baril at pinaputukan.
Isang banta 'yon na nawala,
pero maraming kaibigan si O'Banion.
Matapos ang pagpatay kay O'Banion, nag-ingat si Capone
at pinalibutan ang sarili ng bodyguards para sa proteksyon.
Di nag-aalala si Torrio.
Pagkatapos mamili, umuwi si Torrio at ang asawa niya,
kung saan naghihintay ang crew ni O'Banion.
Limang beses nilang binaril si Torrio,
pero nakaligtas siya.
Habang nagpapagaling si Torrio,
sinamantala ni Capone iyon para patunayan ang kanyang debosyon.
Pumunta si Capone sa ospital, umupo sa tabi ni Torrio,
at tiniyak na walang darating para tapusin siya.
Tapat siya, at nagpakita ng malasakit kay Torrio.
Nagbunga ang pasensya at katapatan ni Al.
Matapos gumaling ni Torrio,
sinabi niya kay Capone na babalik siya sa New York para magretiro,
at si Capone, sa edad na 26,
ang bagong boss ng Chicago underworld.
Anim na taon ng pananatili sa Windy City, si Al Capone na ang top boss ng Chicago,
pero di nagtagal ang honeymoon niya.
Sa pagsunod sa playbook para makuha ang pangarap mong trabaho,
nabuksan ang kriminal na talento mo,
nakakuha ng tamang aral,
napatunayan ang potensyal na kumita,
at naiposisyon ang sarili para sa tagumpay.
Pero ngayong nakuha mo na ang trabaho,
lalabas ang mga naiinggit na karibal.
Kung gusto mong makaligtas sa paparating na gulo,
makakatulong ang susunod na aral mula sa playbook.
TAKTIKA DEPENSAHAN ANG TITULO
Nakarating ka na sa tuktok ng food chain,
pero di magtatagal at darating ang mga kalaban.
Sa kalye, gusto ng lahat na kunin ang mayroon ka,
at dapat mong protektahan 'yon.
At karahasan ang pinakamabisang paraan.
Sasang-ayon ang ibang rookie mob bosses.
Dalawang buwan
sa paghahari ni Nicodemo Scarfo sa Philadelphia Mafia,
tinuon niya ang pansin sa mga karibal sa Greek Mob ng syudad,
pinapatay raw ang boss
na si Chelsais Bouras at girlfriend nito sa isang kainan sa south Philly,
para makuha ang drug rackets mula sa Greeks.
Nang humiwalay ang Yakuza lieutenant na si Hiroshi Yamamoto
sa pinakamalaking organisasyong kriminal sa Japan, ang Yamaguchi-gumi,
para bumuo ng sariling grupo,
ang una niyang hakbang ay patayin ang karibal niyang si Masahisa Takenaka,
na tumalo sa kanya para maging Godfather.
At sa unang taon ni munting Vic Orena
bilang acting boss ng Colombo crime family,
pinondohan niya ang organisasyon mula sa pagpatay kay Thomas Ocera,
na inakusahan ng pagnanakaw ng kita mula sa isang sanitation company.
Habang nagaganap ang Beer Wars…
Mahigit 500 gangster ng Chicago ang pinatay ng mga kauri nila.
Dahil sa ambisyosong kakumpitensyang nais magpabagsak sa bootlegging operation,
ang unang taon ni Capone bilang boss ay isang laban para mabuhay.
Pag nakaamoy ng kahinaan,
papatayin ka nila, at tatapusin ka nila
hanggang makuha nila ang gusto nila na nasa 'yo.
Pag nanganib ang pinaghirapan mo,
kailangan mong tumindig.
Ika-27 ng Abril, 1926 noon.
Ang mga karibal na sina Myles at Bill O'Donell
ay buong tapang na nagpasya na mag-inuman
sa teritoryo ni Capone.
Dumating pa ang mga kaibigan nila.
Ilang linggo na nilang sinusubukan na pababain ang sales ni Capone
sa pamamagitan ng paninira sa kalidad ng kanyang alak.
Nang malaman ni Capone na ginagawa nila ito sa bakuran niya,
nagpasya siyang wag itong palampasin.
Inutusan niya ang mga tao niya na pumunta sa bar,
at idineklara ni Capone na tapos na ang party.
Nabaril ang magkapatid pero nakatakas sila.
Di pinalad ang isa sa mga kaibigan nila.
Di rin 'yon nakabuti kay Capone,
dahil napatay niya ang Assistant State Attorney,
si William McSwiggin.
Halos walang ideya si Capone
na kasama nila si Mcswiggin nang gabing 'yon.
Nang mapagtanto nilang napatay ang state's attorney,
nataranta ang lahat.
Di lang ito isang gangster na pinatay.
Bumalik ang pagtatangka ni Capone na i-secure ang posisyon,
dahil kumilos ang buong Chicago police para mapabagsak ang bagong boss.
Pinatindi ng pulis ang operasyon
at nilinis lahat ng inuman sa bayan.
Kaya nagtago si Capone.
Patagong sinundan ni Capone ang manhunt
at pinanood ang pagsikat niya.
Sa wakas, nagpasya si Capone na oras na para lumabas
at manindigan.
Nag-press conference siya.
Bumalik siya sa Chicago sa hagdan ng korte
at inanunsyo na si Billy McSwiggin, ang state prosecutor, ay tauhan niya.
Binabayaran ko siya.
Sabi niya, "Bakit ko papatayin si McSwiggin?"
"Gusto ko siya. Binayaran ko siya at nakinabang ako."
"At kung gusto akong kausapin ng pulis, heto ako."
"May tanong ba kayo?"
"Ako ang nagpapatakbo, at masaya akong magkukwento."
Hayagan na idineklara ni Capone na siya ang mob king ng Chicago.
At sa isang iglap,
nagawa ang alamat ni Capone.
Iyon ang pagkakataong nagpaangat kay Capone sa national spotlight.
At doon siya mananatili
sa loob ng limang madugo at dakilang taon
hanggang mahuli siya sa isang bagay na di kinukunsinti ng gobyerno.
Tax evasion.
Gayunpaman, ang kahusayan ni Al Capone sa kabanatang ito ng playbook
ang nagdala sa kanya mula sa kalye sa rurok ng kapangyarihan.
Baka kailangang mong mag-ipon ng kayamanan na wala ang swerte ni Al Capone.
At para diyan, kailangan mo ng matinding business plan.
Isang bagay na babago sa industriya at tutulong sa paggawa mo ng imperyo.
Ang gabay mo sa susunod na kabanata.
Ang heroin tycoon na si Frank Lucas,
na nagpakita na may higit sa isang paraan para makapasok sa Fortune 500.
Handa ka nang kumita ng pera?
Tagapagsalin ng Subtitle: Rexie Q.